./data/phi2331/phi028/phi2331.phi028.perseus-lat2.xml
neque enim umquam ille passus est peccare militem, ille quin etiam Aurelianum saepe a gravicrudelitate deduxit, ille singulos manipulos adiit, vestes et calciamenta perspexit, si quid praedae fuit, ita divisit ut sibi nihil praeter tela et arma servaret quin etiam cum de praedato, siveex Alanis sive ex aliqua alia gente—incertum est—repertus esset equus non decorus neque ingens, qui, quantum captivi loquebantur, centum ad diem milia currere diceretur, ita ut per dies octo vel decem continuaret, et omnes crederent Probum tale animal sibimet servaturum, iam primum dixit:Fugitivo militi potius quam fortihic equus convenit deinde in urnam nominamilites iussit mittere, ut aliqui eum sorte ductusacciperet, et cum essent in exercitu quidam nomine Probi alii quattuor milites, casu evenit ut qui primum emergeret eiProbo nomen exsisteret, cum ipsiusProbi ducis nomen missum non esset, sed cum quattuor illi milites inter se contenderent ac sortem sibi quisque defenderet, iussit iterum agitari urnam, sed et iterum Probi nomen emersit; cumque tertio etquarto fecisset, quarto Probi nomen effusum est  tunc omnis exercitus equum illum Probo duci dicavit, ipsis etiam militibus, quorum nomina exierant, id volentibus